CELEX: 62011CN0172
Language: ro
Date: 2011-04-11 00:00:00
Title: Cauza C-172/11: Cerere de pronunțare a unei hotărâri preliminare introdusă de Arbeitsgericht Ludwigshafen am Rhein (Germania) la 11 aprilie 2011 — Georges Erny/Daimler AG — Werk Wörth

30.7.2011   
            
            
               RO
            
            
               Jurnalul Oficial al Uniunii Europene
            
            
               C 226/9
            
         Cerere de pronunțare a unei hotărâri preliminare introdusă de Arbeitsgericht Ludwigshafen am Rhein (Germania) la 11 aprilie 2011 — Georges Erny/Daimler AG — Werk Wörth
   (Cauza C-172/11)
   2011/C 226/16
   Limba de procedură: germana
   
      Instanța de trimitere
   
   Arbeitsgericht Ludwigshafen am Rhein
   
      Părțile din acțiunea principală
   
   
      Reclamant: Georges Erny
   
      Pârâtă: Daimler AG — Werk Wörth
   
      Întrebările preliminare
   
   
               1.
            
            
               O clauză cuprinsă într-un contract individual de muncă cu timp parțial în vederea pregătirii pensionării [Altersteilzeitvertrag], potrivit căreia majorarea acordată salariaților frontalieri din Franța trebuie calculată de asemenea potrivit Regulamentului german cu privire la salariul minim net (Mindestnettoentgeltverordnung), astfel cum se prevede la articolul 5 punctul 1 din contractul de muncă cu timp parțial în vederea pregătirii pensionării încheiat între părți, încalcă articolul 45 TFUE, astfel cum este pus în aplicare de articolul 7 alineatul (4) din Regulamentul (CEE) nr. 1612/68 (1) al Consiliului din 15 octombrie 1968?
            
         
               2.
            
            
               În cazul unui răspuns afirmativ al Curții la prima întrebare:
               Având în vedere prevederile articolului 45 TFUE, astfel cum este pus în aplicare de articolul 7 alineatul (4) din Regulamentul (CEE) nr. 1612/68, dispozițiile corespunzătoare din convențiile colective, precum punctul 8.3 din convenția colectivă la nivel de întreprindere din 24 iulie 2000 și articolul 7 din contractul colectiv din 23 noiembrie 2004, trebuie interpretate în sensul că pentru lucrătorii frontalieri majorarea nu trebuie calculată potrivit tabelului din Regulamentul cu privire la salariul minim net?
            
         
      (1)  Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (JO L 257, p. 2, Ediție specială, 05/vol. 1, p. 11).